EkBass/fiwiki-20250220-pages-articles huggingface dataset:
Lyydi Stenbäck

Lydia (Lyydi) Stenbäck (16. huhtikuuta 1861 Alavus – 25. syyskuuta 1894 JoensuuNeiti Lydia Stenbäckin kuolemasta. Karjalatar 27.9.1894. Digi.kansalliskirjasto.fi.) oli suomalainen opettaja, kirjailija ja suomentaja. Stenbäckin vanhemmat olivat kirkkoherra, lääninrovasti Carl Fredrik Stenbäck ja Emilia Ottilia Christina von Essen. Perheessä oli 12 lasta joista Lydia oli nuorin. Hänen veljiään olivat asianajaja ja ylioppilaspoliitikko Lauri Kivekäs sekä arkkitehti Josef Stenbäck. == Teoksia == * Äidin kertomuksia : 1 vihko ; koonnut L-i S. WSOY 1891 * Äidin kertomuksia : 2 vihko ; koonnut L-i S. WSOY 1891 * Äidin kertomuksia : 3 vihko ; koonnut L-i S. WSOY 1892 * Äidin kertomuksia : 4 vihko ; koonnut L-i S. WSOY 1893 == Suomennoksia == * Felix Dahn : Felicitas : historiallinen romaani kansainvaelluksen ajoilta (v. 476 J. Kr.) ; saksasta suom. L-i. WSOY 1884 * Jonas Lie : Perhe Giljellä : kuvaus neljänneltä vuosikymmeneltä, norjankielestä suomentanut L-i S. WSOY 1886 * Jonas Lie : Elinkautinen vanki, norjankielestä suomentanut Lyydi Stenbäck. WSOY 1889 * Peter Paul Waldenström : Jumalan lasten turva ja toivo : lyhyt tutkistelu Davidin 91 psalmista. Lähetyskirjakauppa, Helsinki 1890 * Käännekohta elämässä : tosikuvaus koulutyttöjen elämästä ; englannin kielestä suomentanut Lyydi Stenbäck. Lähetyskirjakauppa, Helsinki 1892 * Robert Boyd : Elämän tie ; esipuhe D. L. Moody’lta. Helsingin Sentraalikirjapaino 1893 * Broom : Pelastuksen turvallisuus, varmuus ja ilo : sananen etsiville sieluille ; englannin kielestä suomentanut Lyydi Stenbäck. P. Nicolay, Helsinki 1893 * Mathilda Roos : Kevään koittaessa : kuvauksia lasten maailmasta ; kuvilla varustanut Jenny Nyström. Tammisaaren kirjapaino 1893 == Lähteet == * == Aiheesta muualla == * Lydia Stenbäckin elämäkerta Kansallisbiografiassa Luokka:Suomalaiset opettajat Luokka:Suomalaiset kirjailijat Luokka:Suomentajat Luokka:Vuonna 1861 syntyneet Luokka:Vuonna 1894 kuolleet
Airisto–Seili

Airisto–Seilin valtakunnallisesti arvokas maisema-alue on Saaristomerellä Paraisten ja Naantalin kaupungeissa sijaitseva 11 000 hehtaarin valtakunnallisesti arvokas maisema-alue. Alue sijaitsee Airistolla ja sen ympärillä sijaitsevilla kapeilla salmilla sekä lukuisilla saarilla ja luodoilla. Tämä alue on Lounaisrannikon ja Saaristomeren alueen tunnetuimpia maisemanähtävyyksiä. == Luonnonpiirteet == Airiston selkä on muodostunut kallioperässä olevaan hautamaiseen vajoamaan. Sen syvin kohta sijaitsee maisema-alueen pohjoispuolella. Maisema-alueen eteläosa on Länsi-Turunmaan Seilin saaristosta, pohjoisosa koostuu Naantalin Rymättylässä sijaitsevista Aaslaluodon ja Airismaan saarista, sekä itäosa Paraisten Stormälöstä. Alueen saaret ovat kallioisia ja suurimpien saarien lakiosissa kasvaa mäntymetsiä, mutta rehevimmillä alueilla esiintyy myös lehtimetsää. Alueen luonnonsuojelullisesti arvokkaita saaria ovat muun muassa Länsi-Turunmaalla sijaitsevat Högholmenin, Majholmenin ja Lindsorin saaret sekä luonnonsuojelualue Måsgrund. Seilin saari eroaa ympäröivistä, männiköiden peittämistä kallioluodoista ja saarista vehreän puistomaisena niittyineen ja jaloine lehtipuineen. Suuri osa Seilin saaresta kuuluu rantojensuojeluohjelmaan. Monet Seilin ympärillä olevat saaret ovat luonnonsuojelualueita. == Kulttuuripiirteet == Historialliset tapahtumat Airiston selällä liittyvät vanhaan laivaväylään, jota pitkin Varsinais-Suomen rannikolle suuntautui useista hävitys- ja valloitusretkiä. Alueen tunnetuimman saaren, Seilin historia on osa Suomen sairaanhoitolaitoksen vaiheita. Saari toimi Suomen ensimmäisenä leprasairaalana vuosina 1619–1785 ja valtion mielisairaalana 1755–1962. Saareen tuodut raajarikot ja mielisairaat asuivat pääsaaressa ja spitaaliset nykyään saareen kiinni kasvaneessa niemessä. Seilin sairaalan puinen ristikirkko Seilin kirkko valmistui vuonna 1733. Kirkon vieressä on vanha hautausmaa. Sairaalan päärakennus valmistui vuonna 1840 ja se on Carl Ludvig Engelin piirtämä. Rakennuksen ulkoasu on säilytetty alkuperäisenä, mutta sisäosat on uusittu. Sairaalan rakennusryhmään kuuluu kaikkiaan viidettäkymmentä rakennusta. Nykyään Seilin rakennuksissa toimii Turun yliopiston Saaristomeren tutkimuslaitos. Haverössä ja muillakin alueen saarilla on pienimuotoisia saaristolaisia viljelytiloja. == Lähteet == == Aiheesta muualla == * Luokka:Valtakunnallisesti arvokkaat maisema-alueet Suomessa Luokka:Naantalin luonto Luokka:Paraisten luonto
Adolf Waldemar Jahnsson

Adolf Waldemar Jahnsson (25. helmikuuta 1841 Kivimaan kappeli, Kustavi – 9. tammikuuta 1894 Turku) oli suomalainen lyseon lehtori ja kirjailija. Jahnssonin vanhemmat olivat laivuri Simon Jahnsson ja Sofia Wilhelmina Widbom. Hän pääsi ylioppilaaksi 1860 Turun lukiosta ja valmistui filosofian kandidaatiksi ja maisteriksi 1864, lisensiaatiksi 1872 sekä filosofian tohtoriksi 1873. Jahnsson toimi Turun ruotsalaisen lyseon latinan lehtorina 1873–1888 ja Turun suomalaisen lyseon kreikan ja latinan lehtorina vuodesta 1888. Jahnssonin tohtorinväitöskirja käsitteli suomen kielen lauseoppia. Vuonna 1880 silloin 16-vuotias Emil Nestor Setälä julkaisi Suomen kielen lauseoppi-teoksensa jonka ensimmäisen painoksen esipuheessa Setälä sanoi kirjansa olevan pääasiassa Jahnssonin 1871 julkaistusta tohtorinväitöskirjasta lyhennetty ja yksinkertaistettu versio. Setälän tavoitteena oli saattaa vaikeatajuinen tieteellinen teksti oppikirjaksi sopivaan muotoon, missä tavoitteessa hän hyvin nuoresta iästään huolimatta onnistuikin. Myöhemmistä laitoksista maininta teoksen riippuvuussuhteesta Jahnssonin kirjaan jäi pois, mikä on antanut Fred Karlssonille aiheen syyttää Setälää plagioinnista. Jahnsson oli naimisissa vuodesta 1876 Ida Sofia Magdalena Helanderin kanssa. Perheessä oli kahdeksan lasta joista tunnetuimpia olivat taloustieteilijä Yrjö Jahnsson, opettaja, kansanedustaja Alli Kallioniemi, rehtori, opetusneuvos Aarne Kallioniemi sekä eduskunnan pikakirjoittaja Kaarlo Kallioniemi. Pappi, kirjailija ja opettaja Evald Ferdinand Jahnsson oli Adolf Waldemar Jahnssonin veli. == Teoksia == * Kuvaelmia Suomen maakunnista 8 : Oolanti eli Ahvenanmaa. Wilén, Turku 1866 * Lukemisia Suomen kieltä oppiwaisten hyödyksi : koulua ja kotia varten. Toimittaja A. W. Jahnsson. Helsinki 1866, 1869, 3. painos Turku 1879, 4. painos Turku 1884 * Turun linna. Penni-kirjasto Suomen kansalle 2. Stolpe, Helsinki 1867 * Turun katedralikoulu ja Suomen kouluin tila yleensä siihen aikaan. Frenckell, Helsinki 1869 * Finska språkets satslära : för läroverkens behof ; utarbetad af A. W. Jahnsson. Helsingfors 1871, 2. omarb. upplaga Åbo 1886, 3. uppl. Åbo 1893, näköispainos Jahnsson-Kallioniemi-suku, Helsinki 2000 == Lähteet == * * == Aiheesta muualla == * Vapaasti ladattavia Adolf Waldemar Jahnssonin e-kirjoja Projekti Lönnrotilta sekä Project Gutenbergiltä Luokka:Suomalaiset opettajat Luokka:Suomalaiset kirjailijat Luokka:Vuonna 1841 syntyneet Luokka:Vuonna 1894 kuolleet
Juho Rytkönen

Juho Fredrik Rytkönen (2. helmikuuta 1917 Kiuruvesi – 31. joulukuuta 1973 Kiuruvesi) oli suomalainen metsätyömies, kommunistipoliitikko ja kansanedustaja. Eduskuntaan hänet valittiin ensimmäisen kerran vuoden 1951 vaaleissa SKDL:n edustajana Kuopion läänin läntisestä vaali­piiristä. Hän toimi kansan­edustajana vuoteen 1958. Sitä ennen hän työskenteli Suomen kommunistisen puolueen Iisalmen piiri­järjestön piiri­sihteerinä vuosina 1947–1949 ja Mikkelin piiri­järjestön valistus­sihteerinä 1949–1950. Hän toimi myös valitsija­miehenä presidentin­vaaleissa 1956. Juho Rytkönen (suutarin Jussi) asui vaimonsa Saimin kanssa Kiuruveden Remeskylässä reilut 20 km taajamasta Pyhännälle menevän tien varressa pienehkössä talossa, joka on vieläkin jäljellä. Juho osallistui tiiviisti yhteiskunnalliseen toimintaan ja keskusteluihin. Esimerkiksi tupailloissa usein hän piti poliittisen katsauksen puheen muodossa, osallistui vaalikeskusteluihin eli kaikkeen mikä koski yhteiskuntaa ja sen epäoikeudenmukaisuutta. ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Kiuruveden kaupunginvaltuutetut Luokka:Pohjois-Savon vaalipiiri Luokka:Vuonna 1917 syntyneet Luokka:Vuonna 1973 kuolleet
Schönberg

Schönberg on saksankielinen sukunimi muun muassa seuraavilla merkittävillä henkilöillä: * Anders Schönberg (1737–1811), ruotsalainen historioitsija ja kanslianeuvos * Arnold Schönberg (1874–1951), itävaltalainen taidemusiikin säveltäjä * Heinrich Albers-Schönberg (1965–1921), saksalainen radiologi ja kirurgi * Moritz Haubold von Schönberg (1770–1860), Sleesian ja Pommerin provinssien ylipresidentti * Ruska Schönberg, Tinker Bell (s. 1977), suomalainen lavastaja, taiteilija ja burleskiartisti. == Paikkoja == * Schönberg, kunta Saksassa
Suomi–Ruotsi

Suomi–Ruotsi voi viitata ainakin seuraaviin asioihin: * Yleisurheilun Suomi–Ruotsi-maaottelu * Suomi–Ruotsi, Juha Vainion ja Toivo Kärjen kirjoittama musiikkikappale == Katso myös == * Ruotsi-Suomi
Suomi–Ruotsi (kappale)

Suomi–Ruotsi on Toivo Kärjen säveltämä ja Juha ”Watt” Vainion sanoittama ja esittämä musiikkikappale vuodelta 1968. Kappale julkaistiin samana vuonna singlenä, jonka B-puolella oli ”Ei maha mittää”.Nissilä ym., s. 107 Albumilla ”Suomi–Ruotsi” julkaistiin vasta vuonna 1976, kun se julkaistiin Vainion albumin Kansi kiinni ja kuulemiin B-puolella vuonna 1976. Sovitukseltaan kappale on humppa.Nissilä ym., s. 48 Laulun sanoitukset liittyvät yleisurheilun Suomi–Ruotsi-maaotteluun.Henriksson, s. 139 Laulussa laulun minä on ystäviensä kanssa Suomi–Ruotsi-maaottelussa Helsingissä. Ystävät huutavat kannatuslauluja urheilijoille, mutta loppusoinnuissa on ongelma: arvattavissa olevaa riimiä ei lauletakaan, vaan sen tilalla on riimityksen kannalta sopimaton sana. Henriksson, s. 140 Esimerkiksi huutosakki huutaa ”Hakkaa päälle meidän Jaska / Ruotsi on taas täysin lyöty” ja ”Pimeäksi meni vintti / hiljaisena hiipii Nilsson”. Laulun minä häpeää ystäviensä laulua ja pyytää näitä tekemään parempia värssyjä: ”Minä sanoin ’tehkää värssy uusi’” ja ”Minä sanoin ’riimeissä on pulma’”. == Äänitys == Kappale äänitettiin 11. lokakuuta 1968 Helsingin Finnvox-studiolla. Kappaleen säveltäjä Toivo Kärki toimi tuottajana ja sovittajana. Laulun äänitti joko Erkki Hyvönen tai Ronnie Kranck. Nissilä ym., s. 76 Äänitteellä soittavat seuraavat muusikot: * Juha ”Watt” Vainio – laulu * Jaakko Borg – kapellimestari * Kaj Backlund – trumpetti * Göran Ödner – alttosaksofoni * Juhani Aaltonen – tenorisaksofoni * Sven Nygård – tenorisaksofoni * Seppo ”Paroni” Paakkunainen – baritonisaksofoni * Nacke Johansson – piano * Heikki Laurila – kitara * Erkki Seppä – basso * Ilpo Kallio – rummut == Lähteet == * * ===Viitteet=== Luokka:Vuoden 1968 kappaleet Luokka:Toivo Kärjen säveltämät kappaleet Luokka:Juha Vainion sanoittamat kappaleet Luokka:Juha Vainion kappaleet Luokka:Huumorikappaleet
Pohjois-Karjalan koulutuskuntayhtymä

Pohjois-Karjalan koulutuskuntayhtymä (PKKY) on ammatillista koulutusta järjestävä koulutus- ja kehittämisorganisaatio. Pohjois-Karjalan koulutuskuntayhtymän jäsenkuntia ovat Ilomantsi, Joensuu, Juuka, Kesälahti, Kitee, Kontiolahti, Lieksa, Liperi, Nurmes, Outokumpu, Polvijärvi, Rääkkylä, Tohmajärvi ja Valtimo. Pohjois-Karjalan koulutuskuntayhtymässä on yksi oppilaitos (1.1.2018 alkaen), jonka nimi on Riveria. Vuosittain Riveriassa opiskelee yli 17.000 nuorta tai aikuista. Henkilöstöä on noin 800. Riverian keskeisiä koulutusmuotoja ovat ammatillinen koulutus, oppisopimuskoulutus, vapaa sivistystyö ja kesäyliopistotoiminta. Opetus- ja kulttuuriministeriö on myöntänyt Pohjois-Karjalan koulutuskuntayhtymälle Ammatillisen koulutuksen laatupalkinnon vuosina 2004, 2008, 2012 ja 2016. == Entiset oppilaitokset (-2017) == * Pohjois-Karjalan aikuisopisto * Pohjois-Karjalan ammattiopisto Joensuu palvelut * Pohjois-Karjalan ammattiopisto Joensuu tekniikka ja kulttuuri * Pohjois-Karjalan ammattiopisto Kitee * Pohjois-Karjalan ammattiopisto Lieksa * Pohjois-Karjalan ammattiopisto Niittylahti * Pohjois- Karjalan ammattiopisto Nurmes * Pohjois-Karjalan ammattiopisto Outokumpu * Pohjois-Karjalan ammattiopisto Valtimo * Pohjois-Karjalan kesäyliopisto * Pohjois-Karjalan opisto == Katso myös == * Pohjois-Karjalan Avoin Ammattiopisto ja Ohjaamo * Pohjois-Karjalan Verkko-Opisto ==Lähteet== == Aiheesta muualla == * Riverian verkkosivut * Luokka:Suomen ammattioppilaitokset Luokka:Kuntayhtymät
Outland

Outland voi tarkoittaa ainakin seuraavia: * Operaatio Outland (engl. Outland), vuonna 1981 ilmestynyt toimintaelokuva * Outland, videopeli vuodelta 2011 * Ulkomaat (engl. Outland), osa Warcraft-pelien kuvitteellista maailmaa, Azerothia.
Mä en muista mitään

Mä en muista mitään on Toivo Kärjen säveltämä ja Juha ”Watt” Vainion sanoittama ja esittämä kappale vuodelta 1969 . Taustayhtyeenä toimi Pertti Metsärinteen yhtye, joka koottiin levytystä varten uudelleen pienen tauon jälkeen. Kappale julkaistiin singlenä 1969, ja sen b-puolella oli Olli Miettisen-Juha Vainion ”Miettinen ja Nortamaa”. Tyyliltään ”Mä en muista mitään” on humppafoxtrot. == Kappaleen tarina == ”Mä en muista mitään” kertoo kaveriporukan matkasta linja-autolla Kotkasta Helsinkiin katsomaan HJK–Haka- jalkapallo-ottelua. Kesken matkan porukka alkaa kuitenkin ryypätä. Ottelu on jo alkanut, kun porukka saapuu paikalle. Tunti pelin jälkeen he heräävät eikä kukaan muista mitään, ei edes ottelun lopputulosta ennen kuin se heille kerrottiin: ”Yksi kaksi 2–1 / tultiin hävityksi / kerrottiin”. Laulussa sanotaankin usein ”kerrottiin”, ”väitettiin” tai ”kertoo muut” merkkinä siitä, että kertomukset matkasta perustuvat muiden sanomisiin, koska omia muistikuvia ei juuri ole. Laulusta käy myös ilmi henkilöiden ylpeys Kotkaa kohtaan: ”Kaikki huusi että terveisiä Kotkasta / siellä kunnon kundia ei päähän potkasta”. == Äänitys == Kappale äänitettiin 26. syyskuuta 1969 Helsingin Alppi-studiolla. Äänittäjänä toimi Jouko Ahera. Laulun tuottivat Vainio ja Pertti Metsärinne. Lisäksi Metsärinne myös sovitti kappaleen. Äänitteellä soittivat seuraavat muusikot: * Juha ”Watt” Vainio – laulu * Pertti Metsärinne – kapellimestari, trumpetti * Heikki Kauppinen – tenorisaksofoni * Keijo Laitinen – venttiilipasuuna * Kalevi Ukkola – piano * Risto Sihvonen – kitara * Edward Syrjä – basso * Reijo Tani – rummut, taustalaulu == Julkaisut == ”Mä en muista mitään” julkaistiin 1969 singlenä, jonka b-puolella oli ”Miettinen ja Nortamaa”. Molemmat laulut viittaavat Vainion ja hänen ystäviensä nuoruuteen Kotkassa. Kappale on julkaistu myös muun muassa Vainion kokoelmilla Legendan laulut – Kaikki levytykset 1963–1990 ja sen tiivistelmällä Legendan laulut – 48 mestariteosta. Vainio esitti kappaleen yhdessä Reijo Tanin kanssa muun muassa vuonna 1987 televisio-ohjelmassa Junnu Vainio – Muina miehiniä. == Lähteet == == Aiheesta muualla == * Suomen äänitearkisto: Hakutulos kappaleelle Mä en muista mitään Luokka:Vuoden 1969 kappaleet Luokka:Toivo Kärjen säveltämät kappaleet Luokka:Juha Vainion sanoittamat kappaleet Luokka:Juha Vainion kappaleet
Jerry Rawlings

Jerry John Rawlings (syntyjään Jeremiah Rawlings John, 22. kesäkuuta 1947 Accra, Brittiläinen Kultarannikko – 12. marraskuuta 2020 Accra, Ghana) oli ghanalainen poliitikko. Hän johti Ghanaa yli kaksi vuosikymmentä, ensin sotilasjohtajana ja sitten presidenttinä. Rawlings nousi kaksi kertaa valtaan sotilasvallankaappauksen turvin vuosina 1979 ja 1981, ja kahdesti hän voitti presidentinvaalit. == Tausta == Rawlingsin äiti on ghanalainen Victoria Agbotui ja isäksi on sanottu skotlantilainen James Ramsay Johnia. ==Ura== Ilmavoimien luutnanttina Jerry Rawlings johti vallankaappausyritystä Ghanassa 15. toukokuuta 1979, mutta yritys epäonnistui. Rawlings ja kuusi muuta miestä pidätettiin. Avoimessa oikeuskäsittelyssä Rawlingsin suosio armeijan ja kansan keskuudessa kasvoi, kun hän arvosteli silloista korruptoitunutta hallintoa SMC:tä ja otti itselleen täyden vastuun vallankaappauksesta. Hän pyysi vapauttamaan muut pidätetyt, mutta hän itse oli valmis kuolemaan uskomansa asian puolesta. Heidän oikeuskäsittelynsä oli vielä kesken, kun 4. kesäkuuta 1979 ryhmä aliupseereita ja nuoria upseereita Ghanan armeijasta vapautti Rawlingsin vankilasta ja teki onnistuneen vallankaappauksen Ghanassa. Muodostettiin Asevoimien vallankumousneuvosto (Armed Forces Revolutionary Council, AFRC) puheenjohtajanaan Jerry Rawlings hallitsemaan Ghanaa. Salaisen oikeudenkäynnin jälkeen AFRC teloitti kahdeksan armeijan korkea-arvoista upseeria, joista kolme oli entisiä Ghanan sotilashallitsijoita; prikaatikenraali Akwasi Afrifa, kenraali Ignatius Kutu Acheampong ja kenraaliluutnantti Fred Akuffo. Boafo-Arthur 2006, s. 257 Ghanassa järjestettiin 18. kesäkuuta jo syrjäytetyn hallituksen päättämät yleiset presidentin- ja parlamenttivaalit, joissa voittajiksi tulivat Hilla Limann ja People's National Party. Syyskuussa 1979 AFRC luovutti vallan vaalit voittaneelle siviilihallinnolle. Boafo-Arthur 2006, s. 257-258 Kaksi vuotta myöhemmin 31. joulukuuta 1981 Rawlings kaappasi jälleen vallan Ghanassa. Perustuslaki kumottiin ja poliittiset puolueet kiellettiin. Rawlingsin johtama People's National Defence Council (PNDC) muodostettiin johtamaan Ghanaa. Uusi perustuslaki hyväksyttiin vasta vuonna 1992. Rawlings voitti lokakuussa pidetyt presidentinvaalit saatuaan 58 prosenttia äänistäMitä Missä Milloin 1994 s. 33. Otava 1993 ISBN 951-1-12765-9. PNDC:stä muodostettiin poliittinen National Democratic Congress (NDC) -puolue, joka voitti joulukuussa 1992 pidetyt vaalit. NDC ja Rawlings voittivat myös vuoden 1996 vaalit. Vuoden 2000 vaaleihin Rawlings ei enää voinut osallistua, koska presidenttikaudet oli perustuslaissa rajoitettu kahteen. ==Lähteet== ===Viitteet=== == Aiheesta muualla == Luokka:Ghanan presidentit Luokka:Ghanalaiset sotilaat Luokka:Vuonna 1947 syntyneet Luokka:Vuonna 2020 kuolleet
Louis De Geer (1818–1896)

Louis Gerhard De Geer (af Finspång) (18. heinäkuuta 1818 Finspångin linna – 24. syyskuuta 1896 Hanaskogin linna) oli ruotsalainen vapaaherra, virkamies ja kirjailija. De Geer oli useissa viroissa, kunnes hänet 1855 nimitettiin Götan hovioikeuden presidentiksi ja 1858 oikeusministeriksi. Hänen valtiollisesta toiminnastaan on tärkein uuden valtiopäiväjärjestysehdotuksen laatiminen, jonka mukaan vanha säätyeduskunta hävisi ja sijaan tuli kaksikamarinen. Se hyväksyttiin 1866. Vuonna 1870 hän erosi ministerintoimestaan ja hänet nimitettiin Svean hovioikeuden presidentiksi, mutta hän tuli uudelleen 1875 oikeusministeriksi ja 1876 pääministeriksi. Jouduttuaan eduskunnan kanssa erimielisyyteen sotalaitoskysymyksessä hän erosi 1880. Valtiopäivillä, ensin aatelissäädyn jäsenenä ja sitten ensimmäiseen kamariin valittuna, hän ajoi vapaamielisiä uudistuksia. Vuonna 1862 hänet valittiin Ruotsin akatemian jäseneksi. 1881−1888 hän oli yliopistonkanslerina.De Geer 5., Louis Gerhard D., Tietosanakirja osa 2, palsta 201−202, Tietosanakirja Osakeyhtiö 1909 De Geer oli Ruotsin ensimmäinen pääministeri vuosina 1876–1879. De Geer kirjoitti useita novelleja, esimerkkinä "Carl XII:s page" (1847), sekä historiallisten miesten elämäkertoja. Vuonna 1892 ilmestyi kaksi teosta, Valda skrifter ja muistelmat Minnen, jossa viimemainitussa hän kertoo omasta elämästään ja toiminnastaan. == Kirjallisuutta == * Minnen (omaelämäkerta; 2 osaa, 1892) == Lähteet == == Aiheesta muualla == * Nordisk Familjebok Luokka:Ruotsin pääministerit Luokka:Ruotsin akatemian jäsenet Luokka:Ruotsin hovioikeuksien presidentit Luokka:Vuonna 1818 syntyneet Luokka:Vuonna 1896 kuolleet
Mattias Gestranius

Mattias Gestranius (s. 7. kesäkuuta 1978 Parainen) on suomalainen jalkapalloerotuomari. ==Ura== Gestraniuksen tuomariura alkoi vuonna 1996. Hän pääsi kansainväliseksi tuomariksi FIFAan vuonna 2009. Gestranius edustaa Turun erotuomarikerhoa. Ammatiltaan hän on laborantti. Gestranius tuomitsi ensimmäisenä ulkomaalaisena tuomarina, yhdessä Mikko Alakareen ja Riku Vihreävuoren kanssa, 43:een vuoteen ottelun Kreikan liigassa syyskuussa 2018. Gestranius tuomitsi ensimmäisen ottelunsa Mestarien liigassa, Atletico Madridin ja Monacon välillä 28. marraskuuta 2018. ==Lähteet== == Aiheesta muualla == Luokka:Suomalaiset jalkapallotuomarit Luokka:Vuonna 1978 syntyneet Luokka:Elävät henkilöt
Sants-Montjuïc

Sants-Montjuïc on yksi Barcelonan kaupungin kymmenestä hallintoalueesta. Se sijaitsee kaupungin eteläosassa ja siihen kuuluvat laaja Montjuïc-kukkula sekä Sants, joka oli aikanaan oma kaupunkinsa. Vuoden 2005 väestönlaskennassa alueella oli 177 636 asukasta. Barcelonan päärautatieasema Barcelona Sants sijaitsee Sants-Montjuïcin alueella. ==Aiheesta muualla== *Sants-Montjuïc Barcelonan kaupunginhallituksen sivuilla Luokka:Barcelonan hallintoalueet
Ploštšad Vosstanijan metroasema

Ploštšad Vosstanijan metroasema () on yksi Pietarin metron Kirovin–Viipurin linjan asemista. Se on yksi metrojärjestelmän ensimmäisistä asemista. Se avattiin 15. marraskuuta 1955. Asema edustaa alkuperäistä Pyloni-asematyyppiä. Se on 58 metriä maanpinnan alapuolella. Aseman pääuloskäynti on Pietarin Nevski prospektin ja Ligovski prospektin risteyksessä sijaitsevan Vosstanija- aukion pohjoislaidalla. Toinen uloskäynti aukion eteläpuolelle vilkkaan Moskovan rautatieaseman viereen avattiin vuonna 1960. Metroasema on yhteydessä maanalaisella käytävällä Nevan–Vasilinsaaren linjan Majakovskajan metroasemaan. ==Lähteet== ==Aiheesta muualla== Luokka:Pietarin metroasemat
Sam Bradford

Samuel Jacob "Sam" Bradford (s. 8. marraskuuta 1987 Oklahoma City, Oklahoma) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Tällä hetkellä hänellä ei ole voimassa olevaa pelaajasopimusta. ==Pelaajaura== St. Louis Rams varasi Bradfordin ensimmäisellä varausvuorolla vuoden 2010 NFL:n varaustilaisuudessa. Ennen ammattilaisuraansa Bradford pelasi yliopistojalkapalloa Oklahoman yliopistossa, ja voitti vuonna 2008 Heisman Trophyn parhaana yliopistopelaajana. Bradford pelasi Ramsin aloittavana pelinrakentajana vuosina 2010–2015. Rams myi Bradfordin yllättäen maaliskuussa 2015 Philadelphia Eaglesiin vaihdossa Nick Folesiin ja varaustilaisuuden kahteen varausvuoroon. Bradford oli jo pohtinut pelaajauransa lopettamista, mutta hänen entinen valmentajansa puhui hänet ympäri. Bradford pelasi Eaglesin pelinrakentajana lopulta vain kauden; Eagles varasi kauden jälkeen lupaavan pelinrakentajan Carson Wentzin ja myi Bradfordin ennen seuraavan kauden alkua Minnesota Vikingsiin seuraavan vuoden varaustilaisuuden ensimmäisen kierroksen varausvuoroa vastaan. Bradford oli Vikingsin aloittava pelinrakentaja kahden kauden ajan. Tosin hän loukkasi polvensa kauden 2017 alussa ja oli sivussa suurimman osan kaudesta. Hän palasi kokoonpanoon pudotuspeleissä, mutta vahvan kauden pelannut Case Keenum sai toimia joukkueen pelinrakentajana. Bradfordin sopimus päättyi tuohon kauteen ja hän teki sopimuksen Arizona Cardinalsin kanssa. Bradford pelasi Cardinalsissa vain kolme ottelua ja hänet siirrettiin penkille heikon pelaamisen vuoksi. Kauden puolivälissä Cardinals purki Bradfordin sopimuksen. ==Katso myös== * Luettelo NFL:n ykkösvarauksista == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1987 syntyneet Luokka:Elävät henkilöt
Mainenlahti

Mainenlahti on Atlantin valtamereen kuuluva merenlahti, joka sijaitsee Yhdysvaltojen ja Kanadan itärannikolla. Lahden pinta-ala on noin 93 000 neliökilometriä ja sillä on rantaviivaa Pohjois-Amerikan mantereen kanssa yhteensä 12 000 kilometriä. Länsi–luoteessa sitä reunustavat Massachusettsin, New Hampshiren ja Mainen osavaltiot Yhdysvalloissa. Pohjoisessa se kapenee Fundynlahdeksi New Brunswickin ja Nova Scotian provinssien välissä Kanadassa.About the Gulf of Maine, Introduction Idässä ja etelässä, Pohjois- Amerikan mannerjalustan reunalla, Georgesin ja Brownsin matalikot erottavat sen Atlantin syvänmeren alueesta.About the Gulf of Maine, Habitats, Barrier banks and deep channel Koillisesta tuleva kylmä merivirta saa aikaan Mainenlahdelle vastapäivään kiertävän pintaveden pyörteen, jota Fundynlahden voimakas vuorovesi-ilmiö ja mantereelta virtaavat joet voimistavat.About the Gulf of Maine, Habitats, The Gulf's currents Atlantin vettä virtaa lahteen myös lähellä merenpohjaa Georgesin ja Brownsin matalikoiden välissä sijaitsevaa Northeast Channelia pitkin. Lahden keskellä ovat Jordanin, Wilkinsonin ja Georgesin altaat, joissa merenpohja ulottuu yli 200 metrin syvyyteen. Mannerjäätikkö muovasi ne 10000–20000 vuotta sitten jääkaudella.About the Gulf of Maine, Habitats, Deep Basins == Lähteet == * * – Suomenkielinen nimistö === Viitteet === == Aiheesta muualla == Luokka:Atlantin valtameren lahdet
Suhteuttamisharha

Suhteuttamisharha eli suhteuttamisharhaluulo on yksi harhaluuloista ja psykoottinen oire. Suhteuttamisharhasta kärsivä henkilö tulkitsee ympäristön tapahtumia ja ympäristössään havaitsemiaan asioita virheellisesti: henkilö antaa kyseisille asioille itseensä viittaavan merkityksen perusteetta. Asiat eivät kuitenkaan liity millään tavalla henkilöön.WSOY Facta - suhteuttamisharhaluulo Suhteuttamisharhoja voi esiintyä esimerkiksi ihmisten eleisiin, lehtikirjoituksiin ja televisio-ohjelmiin liittyen. Suhteuttamisharhasta kärsivä pitää harhaansa täysin totena. Suhteuttamisharhan kokemusta kutsutaan merkityselämykseksi. Merkityselämys voi olla pahaa enteilevä, erityisesti esiintyessään yhdessä vainoamisharhan kanssa. ==Katso myös== * Suhteuttamistaipumus ==Lähteet== Luokka:Harhat
Lamminjärvi (Jalasjärvi)

Lamminjärvi on pieni järvi Kurikan kunnassa, entisen Jalasjärven kunnan keskustassa. Siellä on muun muassa uimaranta laitureineen, viisi beach volley -kenttää, pesäpallokenttä, liikennepuisto, skeittiparkki, mattojen pesupaikka ja järveä kiertävä kävelypolku. Järvi on ruopattu vuosien 1995–1996 välisenä aikana. Nykyään Lamminjärveen on kertynyt sinilevää, jonka vuoksi järvi on ollut uintikiellossa. Luokka:Jalasjärven järvet Luokka:Kyrönjoen vesistö
Ammunta kesäolympialaisissa 2004 – miesten trap

Miesten trap-kilpailu käytiin Ateenan kesäolympialaisissa 14-15. elokuuta. Kultamitalin vei Venäjän Aleksei Alipov olympiaennätystä sivuavalla tuloksella 149 (124+25). Kultaa Aleksei Alipov Venäjä (RUS) Hopeaa Giovanni Pellielo Italia (ITA) Pronssia Adam Vella Australia (AUS) ==Peruskilpailu== Sijoutus Urheilija Maa 1 2 3 Päivä 1 4 5 Yhteensä Muuta 1 Aleksei Alipov 25 25 24 74 25 25 124 OE (sivuava) 2 Lance Bade 25 25 23 73 25 24 122 3 Giovanni Pellielo 24 25 25 74 24 24 122 4 Khaled Al Mudhaf 25 24 23 72 24 25 121 5 Adam Vella 24 25 23 72 25 24 121 6 Ahmed Al Maktoum 25 25 23 73 25 23 121 7 Olaf Kirchstein 25 23 23 71 23 25 119 8 Michael Diamond 25 22 25 72 24 23 119 9 Francesco Amici 25 24 23 72 24 23 119 9 Francisco Boza 25 25 23 73 24 22 119 9 Derek Burnett 25 24 23 72 24 23 119 9 Stéphane Clamens 25 24 24 73 24 22 119 13 Bret Erickson 24 25 24 73 22 23 118 14 Nidal Asmar 23 23 24 70 24 23 117 14 Rodrigo Bastos 24 23 23 70 23 24 117 14 Karsten Bindrich 23 23 23 69 24 24 117 14 Naser Meqlad 24 23 25 72 23 22 117 14 Petri Nummela 25 24 24 73 25 19 117 19 Ian Peel 23 24 23 70 23 23 116 19 Manavjit Singh Sandhu 22 25 24 71 21 24 116 21 Custodio Ezquiel 21 24 24 69 24 22 115 21 Lee Wung Yew 24 25 23 72 21 22 115 21 Mansher Singh 25 23 21 69 23 23 115 21 Oğuzhan Tüzün 22 24 23 69 23 23 115 25 Maksim Kossarev 24 24 23 71 19 23 113 25 Edward Ling 24 21 24 69 22 22 113 27 Lucas Rafael Bennazar Ortiz 21 21 24 66 24 22 112 27 Yves Tronc 22 24 23 69 25 18 112 27 Marco Venturi 22 23 22 67 23 22 112 30 Glenn Kable 21 22 25 68 23 20 111 31 Nikolaos Antoniadis 23 23 22 68 21 21 110 32 Jethro Dionisio 24 20 23 67 24 18 109 33 Danilo Caro Guarnieri 24 24 21 69 21 18 108 34 Cheng Han Bernard Yeoh 22 22 21 65 20 22 107 35 Francesc Repiso Romero 24 23 22 69 23 14 106 ==Finaali== Urheilija Maa Perus- kilpailu Finaali Yhteensä Muuta 1 Aleksei Alipov 124 25 149 OE (sivuava) 2 Giovanni Pellielo 122 24 146 3 Adam Vella 121 24 145 4 Ahmed Al Maktoum 121 23 144 5 Lance Bade 122 21 143 6 Khaled Al Mudhaf 121 20 141 Luokka:Ammunta kesäolympialaisissa 2004
Taivalmaa

Taivalmaa on kylä Kurikassa Etelä-Pohjanmaalla entisen Jalasjärven kunnan alueella. Se sijaitsee Peräseinäjoen rajalla, Jalasjärven keskustasta noin 15 kilometriä koilliseen. Asukkaita on noin 180. Taivalmaan kylän lähellä on useita turvesoita ja kaksi järveä. Taivalmaan kyläkoulu lakkautettiin 1994. Kylän peruskouluikäiset käyvät esikoulun ja alakoulun useimmiten 13 kilometrin päässä Luopajärven koulussa ja yläkoulun Jalasjärven keskustassa. Muutkin lähimmät palvelut ovat joko Luopajärvellä, Peräseinäjoella tai Jalasjärven keskustassa. Taivalmaan nuorisoseura ylläpitää vanhasta koulurakennuksesta kunnostettua kylätaloa Taivaltupaa. Taivalmaan kylässä on Kauhajoelta Peräseinäjoelle kulkevan seututien 672 eli "Tokerotien" muistomerkki. Sen ovat tietä hätäaputöinä tehneet työmiehet hakanneet kiveen suurten nälkävuosien aikana 1860-luvulla. Kivi löydettiin alun perin lojumassa tienojassa, ja kyläläiset siirsivät sen paremmalle paikalle, Taivalmaanmäen korkeimmalle kohdalle. ==Lähteet== ==Kirjallisuutta== *Nevala, Aino (toim.): Taivalmaan kylää kansissa. Jalasjärven kansalaisopiston Taivalmaan kylähistoriatyöryhmä, 1995. ISBN 952-90-6667-8. Luokka:Jalasjärven kylät
Ryan Carter

Ryan Carter (s. 3. elokuuta 1983 White Bear Lake, Minnesota) on yhdysvaltalainen jääkiekkoilija, joka pelaa NHL-joukkue Minnesota Wildissa. Taitava ja nopea hyökkääjä osaa pelata sekä keskellä että laidassa. Carterin kausipalkka on 725 000 dollaria. ==Ura== Carteria ei ikinä varattu NHL:ään. Hän nousi sinne Minnesotan yliopistojoukkueen kautta. Carter pelasi siellä vuodet 2004–2006. Hän siirtyi vapaana agenttina kaudeksi 2006–2007 Anaheim Ducksin organisaatioon. Carter pelasi runkosarjan AHL-joukkue Portland Piratesissa, mutta pudotuspelit NHL:n puolella. Hän voitti kauden päätteeksi Stanley Cupin 2007. Kaudella 2007–2008 Carter pelasi vielä 13 ottelua farmissa, muttei sittemmin ole saanut sinne komennuksia. Hän teki keväällä 2008 Ducksin kanssa kolmivuotisen jatkosopimuksen, mutta marraskuussa 2010, kesken kauden 2010–2011, Ducks kauppasi hänet Carolina Hurricanesiin vaihdossa Stefan Chaputiin ja Matt Kennedyyn. Carter pelasi Hurricanesissa muutaman kuukauden, kunnes siirtyi helmikuussa 2011 Florida Panthersiin osana pelaajakauppaa, jossa Panthers sai hänen lisäkseen Hurricanesin viidennen kierroksen varausvuoron varaustilaisuudessa 2011, ja jossa Hurricanes sai vaihdossa Cory Stillmanin. Lokakuussa 2011 hän siirtyi New Jersey Devilsiin. Kolmen Devils-kauden jälkeen Carter siirtyi lokakuussa 2014 Minnesota Wildiin. ==Maajoukkue== Carter pelasi miesten MM-kilpailuissa keväällä 2010. ==Tilastoja== 2001–02 Green Bay Gamblers USHL 1 0 0 0 2 – – – – – 2002–03 Green Bay Gamblers USHL 55 19 17 36 94 – – – – – 2003–04 Green Bay Gamblers USHL 59 22 23 45 131 – – – – – 2004–05 Minnesota State Univ. Mankato NCAA 37 15 8 23 44 – – – – – 2005–06 Minnesota State Univ. Mankato NCAA 39 19 16 35 71 – – – – – 2006–07 Portland Pirates AHL 76 16 20 36 85 – – – – – Anaheim Ducks NHL – – – – – 4 0 0 0 0 2007–08 Portland Pirates AHL 13 3 2 5 38 – – – – – Anaheim Ducks NHL 34 4 4 8 36 6 0 0 0 6 2008–09 Anaheim Ducks NHL 48 3 6 9 52 10 2 3 5 0 2009–10 Anaheim Ducks NHL 38 4 5 9 31 – – – – – MM 6 1 1 2 4 2010–11 Anaheim Ducks NHL 18 1 2 3 22 – – – – – Carolina Hurricanes NHL 32 0 3 3 22 – – – – – Florida Panthers NHL 12 2 1 3 22 – – – – – 2011–12 Florida Panthers NHL 7 0 0 0 6 – – – – – New Jersey Devils NHL 65 4 4 8 84 23 5 2 7 32 2012–13 New Jersey Devils NHL 44 6 9 15 31 – – – – – MM 10 1 1 2 10 2013–14 New Jersey Devils NHL 62 7 3 10 35 – – – – – 2014–15 Minnesota Wild NHL 53 3 10 13 55 1 0 0 0 0 2015–16 Minnesota Wild NHL 60 7 5 12 48 2 0 0 0 10 2016–17 Iowa Wild AHL 18 1 2 3 25 – – – – – 10 kautta yhteensä NHL 473 41 52 93 444 46 7 5 12 48 == Lähteet == * * * * ==Aiheesta muualla== * * Luokka:Yhdysvaltalaiset jääkiekkoilijat Luokka:Vuonna 1983 syntyneet Luokka:Elävät henkilöt
Venden kuningas

Venden kuningas oli vuoteen 1973 saakka yksi Ruotsin hallitsijan arvonimistä. Kokonaisuudessaan hänen arvonimensä oli Ruotsin, Göötan ja Vendien kuningas (, ). Venden kuninkaan arvonimen otti käyttöön Kustaa Vaasa noin vuonna 1540. Hän halusi näin korostaa asemaansa sen jälkeen, kun Tanskan kuningas Kristian III oli alkanut nimittää itseään goottien (gotlantilaisten) kuninkaaksi. Nimityksen perustana oli silloinen käsitys, että vendit ja vandaalit tarkoittivat samaa asiaa. Ruotsista lähteneiden goottien katsottiin voittaneen vandaalit ja saaneen siten haltuunsa Elbe- ja Oderjokien välisen rannikon eli vanhan Vendinmaan (Vendland).Uusi tietosanakirja, Tietosanakirja oy 1960–1966. Vanha arvonimi jäi pois käytöstä vasta vuonna 1973, kun kuninkaaksi tullut Kaarle XVI Kustaa lyhensi arvonimensä muotoon Ruotsin kuningas (). ==Lähteet== Luokka:Kuninkaalliset arvonimet Luokka:Ruotsin historia
Gerhard Zemann

Gerhard Zemann (21. maaliskuuta 1940 Wien, Itävalta – 14. huhtikuuta 2010 Salzburg, Itävalta) oli itävaltalainen näyttelijä. Parhaiten hänet muistetaan tv-sarjasta Poliisikoira Rex, jossa hän esitti oikeuslääkäri Leo Grafia. Hän kuoli sydänkohtaukseen 70-vuotiaana. == Lähteet == Luokka:Itävaltalaiset näyttelijät Luokka:Vuonna 1940 syntyneet Luokka:Vuonna 2010 kuolleet
Petri Varis -palkinto

Petri Varis -palkinto on Suomen Jääkiekkoliiton vuosittain jakama palkinto, joka annetaan Mestiksen parhaalla tulokkaalle. Palkinto on myönnetty kaudesta 1988–1989 alkaen ja ensimmäinen palkinnon saaja oli Karhu-Kissojen Petri Varis. Syksyllä 2010 palkinto nimettiin Petri Variksen mukaan. Jotta pelaaja voidaan lukea tulokkaaksi, hänen on täytettävä kolme ehtoa: *Pelaajan on oltava alle 22-vuotias eli ollut edelliskaudella edustuskelpoinen juniorisarjoissa. *Pelaaja on pelannut SM-Liigaa tai Mestistä enintään 15 ottelua aiempien kausien aikana yhteensä *Pelaaja on jonkun Mestis-joukkueen kokoonpanossa kauden päättyessä. Ennen kevättä 2011 pelaajalla ei saanut olla yhtäkään SM-liigaottelua pelattuna aiemmilta kausilta ja pelaajan oli oltava suomalainen. Vuoden tulokkaan palkinnon valinta suoritetaan siten, että kunkin joukkueen valmentaja nimeää omasta joukkueestaan yhden ehdokkaansa vuoden tulokkaaksi. Jääkiekkoliitto valitsee näistä sitten kolme lopullista ehdokasta, joista yksi valitaan ja julkistetaan Mestiksen päätösgaalaristeilyllä. ==Palkinnon saajat== Kausi Pelaaja Pelipaikka Joukkue 1987–1988 Petri Varis hyökkääjä Karhu-Kissat 1988–1989 Sami Nuutinen puolustaja Kiekko-Espoo 1989–1990 Arto Vuoti hyökkääjä TuTo 1990–1991 Rami Koivisto hyökkääjä Vantaa HT 1991–1992 Iiro Itämies maalivahti Kärpät 1992–1993 Jussi Markkanen maalivahti SaiPa 1993–1994 Joonas Jääskeläinen hyökkääjä Karhu-Kissat 1994–1995 Jukka Laamanen puolustaja SaPKo 1995–1996 Janne Salpa hyökkääjä Kärpät 1996–1997 Antti Virtanen hyökkääjä TuTo 1997–1998 Samuli Peltosara maalivahti Hermes 1998–1999 Ville Vahalahti hyökkääjä TuTo 1999–2000 Tuomo Jääskeläinen hyökkääjä Diskos 2000–2001 Hermanni Vidman hyökkääjä Sport 2001–2002 Ilari Filppula hyökkääjä Kiekko-Vantaa 2002–2003 Ossi Louhivaara hyökkääjä KooKoo 2003–2004 Miika Wiikman maalivahti Hermes 2004–2005 Timo Salo hyökkääjä TuTo 2005–2006 Janne Kurikka maalivahti FPS 2006–2007 Antti Erkinjuntti hyökkääjä Hokki 2007–2008 Henri Kivioja hyökkääjä Kiekko-Vantaa 2008–2009 Samuli Kivimäki hyökkääjä Sport 2009–2010 Jesper Piitulainen hyökkääjä SaPKo 2010–2011 Tommi Taimi puolustaja Sport 2011–2012 Samuli Virkkunen hyökkääjä Sport 2012–2013 Mika Partanen hyökkääjä Jukurit 2013–2014 Timo Hiltunen hyökkääjä Hokki 2014–2015 Kaapo Kähkönen maalivahti TuTo 2015–2016 Sameli Ventelä puolustaja SaPKo 2016–2017 Lauri Huhdanpää hyökkääjä Jokipojat 2017–2018 Matias Lainio hyökkääjä SaPKo 2018–2019 Kristian Tanus hyökkääjä LeKi 2019–2020 Eetu Paasovaara hyökkääjä Hermes 2020–2021 Eetu Peltola puolustaja K-Vantaa 2021–2022 Jani Nyman hyökkääjä Koovee 2022–2023 Aleksi Antti-Roiko hyökkääjä Hermes ==Lähteet== Luokka:Mestispalkinnot
Vuoden tulokas

Vuoden tulokas voi tarkoittaa ainakin seuraavaa: * musiikissa: ** Vuoden tulokas, Rekamin ja Keemohin yhteisalbumi vuodelta 2013 * urheilussa: ** Vuoden tulokas -palkinto eli Petri Varis -palkinto, Mestiksen palkinto parhaalle tulokkaalle ** Jarmo Wasaman muistopalkinto, SM-liigan Vuoden tulokas -palkinto ** Korisliigan vuoden tulokas ** Pesäpallon vuoden tulokas ** Vuoden tulokas, Swedish Hockey Leaguen palkinto parhaalle tulokkaalle ** NBA:n vuoden tulokas ** Naisten Korisliigan vuoden tulokas de:Rookie of the Year es:Novato del Año it:Rookie of the Year ru:Новичок года
Valtiorahasto

Valtiorahasto oli Venäjän vallan alaisessa Suomessa rahasto, johon valtion vakinaiset tulot kerättiin ja josta useimmat valtion menot maksettiin. Hallitus (senaatti) ei tarvinnut valtiorahaston käyttöön eduskunnan suostumusta.Otavan iso tietosanakirja, Otava 1960–1965, hakusana valtiorahasto. Kalenterivuodeksi tehtyyn valtion tulo- ja menoarvioon liittyi rahastojärjestelmä, jossa kaikki tulot ja menot kirjattiin jonkin rahaston tuloiksi ja menoiksi. Valtion vakinaiset tulot ja menot kirjattiin valtiorahastoon. Eduskunnan erikseen päättämät suostuntaverot kannettiin suostuntarahastoon. Tämä ei kuitenkaan koskenut paloviinaveroja. Eduskunnan päätäntävallan alainen oli myös kulkulaitosrahasto. Tulo- ja menoarvion ulkopuolisia rahastoja olivat valtion vararahasto, hätäapurahasto, valtion lainausrahasto, tilattoman väestön rahasto ja laamanninkäräjäjyvärahasto sekä useita muita pieniä rahastoja.Tietosanakirja, Tietosanakirja-osakeyhtiö 1909–1919, hakusana valtiontalous, palstat 598–599. ==Lähteet== Luokka:Suomen taloushistoria
Kirovin–Viipurin linja

Kirovin–Viipurin linja () on Pietarin metron vanhin linja. Se avattiin 15. marraskuuta 1955. Linja merkitään kartoissa punaisella ja numerolla 1. Sen alkuperäiset asemat ovat hyvin kauniita, esimerkkinä Avtovo ja Kirovski zavod. Linja yhdistää neljä viidestä Pietarin päärautatieasemasta. Linjalla on kolme varikkoa, Avtovon, Datšnojen ja Severnojen varikot. Asemista vain Devjatkino ja suljettu Datšnoje ovat maan päällä. Vuonna 1995 maanalainen joki tulvi tunneliin Lesnajan ja Ploštšad Mužestvan asemien välillä ja yhdeksäksi vuodeksi jakoi linjan kahteen osaan. Linja halkaisee Pietarin pohjois- eteläsuunnassa. Se on 29,6 km pitkä ja siinä on 19 asemaa. == Historia == * 15. marraskuuta 1955 linja avattiin osuudelle Avtovo–Ploštšad Vosstanija. (7 asemaa) * 30. joulukuuta 1956 avattiin Puškinskajan asema Tehnologitšeski institutin ja Vladimirskajan asemien välille. * 1. kesäkuuta 1958 avattiin osuus Ploštšad Vosstanija–Ploštšad Lenina. (2 asemaa) * 1. kesäkuuta 1966 avattiin osuus Avtovo–Datšnoje (1 asema) * 22. huhtikuuta 1975 avattiin osuus Ploštšad Lenina–Akademitšeskaja. (4 asemaa) * 29. joulukuuta 1975 avattiin Politehnitšeskajan asema Akademitšeskajan ja Ploštšad Mužestvan asemien välille * 29. syyskuuta 1977 avattiin osuus Avtovo–Prospekt Veteranov (2 asemaa). Samana vuonna kuitenkin suljettiin Datšnojen asema joka oli omalla haarallaan. * 29. joulukuuta 1978 avattiin osuus Akademitšeskaja–Devjatkino. (2 asemaa) == Asemat == * Prospekt Veteranov * Leninski prospekt * Avtovo (Autuansaari) * Kirovski zavod (Kirovin tehdas) * Narvskaja * Baltijskaja (Baltian rautatieasema) * Tehnologitšeski institut (Yhteys Moskovan–Petrogradin linjalle) * Puškinskaja (Vitebskin rautatieasema, yhteys Frunzen–Primorjen linjalle) * Vladimirskaja (Yhteys Pravoberežnajan linjalle) * Ploštšad Vosstanija (Moskovan rautatieasema, yhteys Nevan–Vasilinsaaren linjalle) * Tšernyševskaja * Ploštšad Lenina (Suomen asema) * Vyborgskaja * Lesnaja * Ploštšad Mužestva (Rohkeustori) * Politehnitšeskaja * Akademitšeskaja * Graždanski prospekt (Rastaalantie) * Devjatkino (Miina) ==Lähteet== Luokka:Pietarin metro
Classpath

Classpath on ympäristömuuttuja, joka on yksi tapa kertoa Java-sovelluksille ja Java Virtual Machinelle mistä käyttäjän omia luokkia ohjelman suoritukseen etsitään.https://docs.oracle.com/javase/tutorial/essential/environment/paths.html Java-ympäristön omat luokat määritetään toisin. == Lähteet == Luokka:Java
Rahastonhoitaja

Rahastonhoitaja on järjestönimike, jota käytetään järjestötoiminnassa kunkin yhteisön rahavarojen ja kirjanpidon hoitamiseen valitusta henkilöstä. Rahastonhoitaja valitaan yleensä kyseisen yhteisön keskuudesta. Tehtävään pyritään saamaan mahdollisuuksien mukaan kirjanpidon ammattilainen tai esimerkiksi siviilityönään pankissa työskentelevä. Tehtävä on pääsääntöisesti palkaton luottamustehtävä, joskin suurimmissa yhdistyksissä rahastonhoitajalle voidaan maksaa erillinen verollinen korvaus tehtävän hoitamisesta. Rahastonhoitajan on hoidettava haltuunsa uskottuja varoja ja kirjanpitoa täsmällisesti sekä tehtävä määräajoin selko toimistaan yhteisön johtokunnalle tai muulle hallintoelimelle. Rahastonhoitaja on vastuussa toimistaan hallitukselle ja yhteisön yleiskokoukselle. Hänen toimintaansa valvoo hallinnon ohella myös vähintään kerran vuodessa toimitettava tilintarkastus.Yhdistyslaki: http://www.finlex.fi/fi/laki/ajantasa/1989/19890503 Monet yhteisöt ovat ulkoistaneet rahastonhoitajan tehtävän erityisille tilipalvelutoimistoille.Työväen sivistysliitto ry:n Helsingin opintojärjestön vuosikertomukset 2008–2009 == Lähteet == Luokka: Hallinto Luokka:Järjestöt
Kolumbianvuoritangarat

Kolumbianvuoritangarat (Bangsia) on tangaroiden heimoon kuuluva varpuslintusuku. Kolumbianvuoritangaroiden sukuun kuuluu BirdLifen mukaan viisi lajia. == Kolumbianvuoritangaroihin kuuluvia lajeja == * Kolumbianvuoritangara (Bangsia aureocincta) * Kultarintatangara (Bangsia rothschildi) * Mustaviittatangara (Bangsia melanochlamys) * Panamanvuoritangara (Bangsia arcaei) * Vihervuoritangara (Bangsia edwardsi) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Bangsia Luokka:Tangarat
Avtovon metroasema

Avtovon metroasema () on yksi Pietarin metron Kirovin–Viipurin linjan asemista. Se avattiin 15. marraskuuta 1955, joten se on yksi alkuperäisistä asemista. Se sijaitsee Leninski prospektin ja Kirovski zavodin asemien välissä kaupungin lounaisosissa. Avtovon asema on hyvä esimerkki Pietarin metron pylväs-asematyypistä. Aseman laiturialue on uusklassisesti koristeltu. . Aseman sisäänkäynti on uusklassiseen tyyliin rakennettu paviljonki, jossa on kupoli. ==Lähteet== ==Aiheesta muualla== * Kuvia asemasta Luokka:Pietarin metroasemat
Rubiinitangarat

Rubiinitangarat (Chrysothlypis) on tangaroiden heimoon kuuluva varpuslintusuku. Rubiinitangaroiden sukuun kuuluu BirdLifen mukaan kaksi lajia. == Lajit == * Rubiinitangara (Chrysothlypis salmoni) * Sinappitangara (Chrysothlypis chrysomelas) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Chrysothlypis Luokka:Tangarat
Dark ride

Dark ride on nykyään Suomen Tivolin mukana kiertävä kummitusjuna, joka toimi sitä ennen PowerParkissa. Dark ride on koko perheen laite. Se on kaksikerroksinen, ja vaunut käyvät välillä ulkoilmassa, mennen sen jälkeen taas pimeyteen. Laite sisältää monia erilaisia yllätyksiä, muun muassa katossa olevia harjoja. Dark riden on valmistanut SBF Visa Group. Dark ride on kooltaan 7,5 metriä korkea, 9,2 metriä leveä ja 17 metriä pitkä. Mutkitteleva rata on 85 metriä pitkä. Se sisältää kuusi vaunua, johon jokaiseen mahtuu kaksi matkustajaa. Luokka:Huvipuistolaitteet
Sue Willberg

Sue Willberg on suomalainen näyttelijä. Hän on näytellyt muun muassa Suomen Kansallisteatterissa ja Helsingin kaupunginteatterissa sekä monissa suomalaisissa elokuvissa ja televisiosarjoissa. Hänen sukujuurensa ovat Costa Ricasta. == Filmografia == * Hymypoika – Muiden rooli, 2003 * Paha maa – nainen Iston naapuripöydässä, 2005 * Ähläm Sähläm – Beba Mama, 2006 * V2 – Jäätynyt enkeli – Isabella, 2007 * Poikkeustila, televisiosarja, 2007 * Salatut elämät – Sonya Fadiga, 2010 * 8-pallo – lääkäri, 2013 == Lähteet == == Aiheesta muualla == * Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Lenin-setä asuu Venäjällä

Lenin-setä asuu Venäjällä on vietnaminkielisen runon pohjalta sävelletty lastenlaulu. Alkuperäiset sanat on kirjoittanut Äänitearkiston tietojen mukaan Nguyễn Hồng Kiên, mutta ainakin jotkin vietnamilaissivustot tarjoavat tekijäksi lapsirunoilijaa nimeltä Trần Đăng Khoa. Käännösversioon sävellyksen on tehnyt Eero Ojanen ja sanoituksen Matti Rossi. Käännösversion esitti 1970-luvun vasemmistolaista musiikkia esittävä yhtye Meripioneerit. Kappaleessa lauletaan Neuvostoliiton edesmenneestä johtajasta Vladimir Leninistä ja Vietnamin edesmenneestä presidentistä Ho Tši Minhista. ==Lähteet== ==Aiheesta muualla== * Punatähdet:Piisit - Muiden hittejä (Laulun sanoitus ja muita sanoituksia) * Alkuperäiset sanat Luokka:Vuoden 1972 kappaleet Luokka:Suomalaiset käännöskappaleet Luokka:Poliittiset laulut Luokka:Lastenlaulut Luokka:Vladimir Lenin kulttuurissa
Edge (lehti)

Edge on tietokone- ja videopeleihin keskittynyt aikakauslehti, jonka Future Publishing julkaisee kuukausittain Isossa-Britanniassa. Lehden päätoimittaja on Tony Mott. Luokka:Brittiläiset videopelilehdet
G4 (televisiokanava)

G4 (tunnetaan myös nimellä G4 TV) oli yhdysvaltalainen kaapeliverkossa lähetetty televisiokanava, joka keskittyi videopeleihin. Kanavan toiminta aloitettiin vuonna 2002. Tunnettuja ohjelmia kanavalla olivat muun muassa Attack of the Show, jossa olivat mukana Olivia Munn ja Kevin Pereira. Kanavan toiminta lopetettiin vuonna 2014. Kanavan päämaja sijaitsi Los Angelesissa Kaliforniassa. == Lähteet == Luokka:Yhdysvaltalaiset televisiokanavat Luokka:Vuonna 2002 perustetut televisiokanavat Luokka:Vuonna 2014 lakkautetut televisiokanavat
Carl Wilhelm Malm

Carl Wilhelm Malm (1. tammikuuta 1865 Novgorod – 7. lokakuuta 1930) oli suomalainen Venäjän armeijan ratsumestari ja Suomen armeijan eversti. Malmin vanhemmat olivat eversti Carl Didrik Malm ja Amelie Wilhelmina Adelaide Brotherus. Hänen isoisänsä oli Suomen sodassa kunnostautunut everstiluutnantti Karl Wilhelm Malm. Malm valmistui vuonna 1886 Haminan kadettikoulusta palvellen ensin aliluutnanttina Mikkelin tarkk’ampujapataljoonassa vuosina 1886-1889 sekä sen jälkeen 18. Severskin ratsuväkirykmentissä 1889-1890 sekä 20. Suomen rakuunarykmentissä Lappeenrannassa vuosina 1890-1901. Hänet oli ylennetty ratsumestariksi vuonna 1896. Vuoden 1901 jälkeen Malm luopui Venäjän armeijan palveluksesta toimien vuosina 1905–1906 Helsingin vt. poliisimestarina sekä sen jälkeen Suomen Pankin Pietarin konttorin kirjurina 1907–1908 ja Turun konttorissa 1908-1916. Carl Malm liittyi sotilaskomitean sisäpiiriin marraskuussa 1917 ja sai sotilaskomitean toimeksiannon pyytää Venäjän armeijassa suomalaista kenraaliluutnantti Claes Charpentieriä sotilaskomitean puheenjohtajaksi. Omaksi tehtäväkseen ratsumestari Malmille sotilaskomitea määräsi Pohjois-Savon suojeluskuntapiirin johdon pääpaikkanaan Kuopio. Siellä Malm alkoi organisoida aliupseerikoulutusta johtamilleen suojeluskuntajoukoille.Korpisaari 2009, sivut 72, 306-308 Malm siirtyi Suomen sisällissodassa valkoisten joukkoihin majurin arvoisena johtaen Pohjois-Savon ja Kainuun suojeluskuntapiirien joukkoja Kuopion ja Varkauden valtauksessa helmikuussa 1918. Sen jälkeen hän siirtyi everstiluutnantiksi ylennettynä johtamaan Vienan retken Uhtualle suuntautunutta 370 miehen vapaajoukkoa, joka ylitti 21. maaliskuuta itärajan Suomussalmen kohdalla. Uhtuan lähes välittömän valtauksen jälkeen suuntana osastolla oli katkaista Muurmannin rata Vienan Kemin kohdalta. Lähinnä suomalaisista punaisista koottu vastapuolen joukko- osasto torjui valtauksen Usmanan taistelussa 9. huhtikuuta, ja rintama vakintui Uhtuan kohdalle aina syksyyn 1918 asti. Malmin sairastuttua heinäkuussa 1918 tilalle vapaajoukon johtajaksi astui jääkärikapteeni Toivo Kuisma. Malm ylennettiin vielä vuoden 1918 aikana everstiksi. Hän erosi armeijan palveluksesta seuraavana vuonna eli 1919, mutta toimi vielä sotaministeriön erityistehtävissä 1919-1920. Harjula 2007, sivu 308 Malm toimi siviilissä Turussa kunnallisraatimiehenä vuosina 1916-1930 ja Turun elinkorkolaitoksen kamreerina lopun elämäänsä eli vuoteen 1930 asti. Malm oli naimisissa vuodesta 1894 Gundel Tekla Maria Vaseniuksen kanssa. Heidän pojastaan Carl Pehr Håkan Malmista (s. 1906) tuli kirurgiaan ja ortopediaan erikoistunut lääkäri. == Lähteet == * Kuka kukin oli: M * Uhtua info - "Uhtuan suunnan" pikahistoria * * === Viitteet === == Aiheesta muualla == * Suunnitelma, joka ei toteutunut, Hakkapeliitta, 11.11.1930, nro 46, s. 8, Kansalliskirjaston digitaaliset aineistot Luokka:Suomalaiset everstit Luokka:Suomen sisällissodan valkoiset Luokka:Vuonna 1865 syntyneet Luokka:Vuonna 1930 kuolleet